  Руслан Нуриахметов Анжелика Тихонова корреспондент 5-тӥ тулыспалысен Удмуртиын «пельнянь» арня яке «Пельнянь пуконъёс» (0+) ортчозы. Со улсын 12-тӥ тулыспалозь пӧртэм ужрадъёс радъяськозы. Со сярысь фестивальлэн пресс-службаез ивортӥз. Пӧраськонъя мастер-классъёсын калыкез перепеч пӧраны, сӥлен пельнянь кутыны дышетозы. Киужен вырыны яратӥсьёс фетрлэсь шудон, вень возён, мунё, суйпоскес, гадь бырттон лэсьтыны яке удмурт пужы пужыятыны быгатозы. Суредаськисьёс тыл суреданъя, пулэсь значокъёсты буянъя мастер-классъёсы пыриськозы. Озьы ик эктонъя дышетонъёс радъяськозы. Мастер-классъёс сяна, Пельнянь арня улсын кырӟасьёс но шулдыртозы. Озьы, удмурт роклы сӥзем ӝыт, удмурт караоке но мукет концертъёс луозы. Пиналъёс понна шудонъёс, мастер-классъёс ортчозы но удмурт кылын мультфильмъёс возьматозы. Мылкыд карисьёс удмурт ӝӧквыл шудонъёсын шудозы. Нош кафеосын но ресторанъёсын нимаз «пельнянь» меню лэсьтозы. Ваньмыз ужрадъёс фестивальлэн туэ понна валтӥсь темаезлы – удмуртъёслэн ӝыт пуконъёссылы – сӥземын луозы. «Пельнянь» арнялэн ужрадъёсыныз тодматскыны но гожтӥськыны чӧлсконпусъя луэ. Тодэ вайытом, озьы ик «пельнянь» арня улсын удмурт стендап (18+) ортчоз. Нош фестивальлэн валтӥсь нуналаз, 12-тӥ тулыспалэ, Ижкарын ӵужонболэн (0+) шудозы.  Тегъёс: Пельняньлэндунневылнуналэз Удмуртия Мерлык Лулчеберет Ижкар  